what important event is this text about: 2008-ban a német Timo Glock lett a csapattársa. A szezonnyitón kiesett, a maláj nagydíjon 4. lett. Bahreinben ismét pontot szerzett, ezúttal egy 6. hellyel. Pontszerző sorozata Barcelonában is folytatódott, ahol 8. lett. Törökországban a 8. rajthelyről a 10. helyre csúszott vissza a versenyen és nem szerzett pontot. A monacói nagydíj időmérő edzésén elért 8. helye bizakodásra adott okot, de a Toyota a futamon alkalmazott gumistratégiája nem volt eredményes, nehéz, csúszkálásokkal tarkított versenyen csak a 13. lett. Kanadában 6. lett, mert előle többen kiestek, illetve a kétkiállásos taktika miatt hátrébb végeztek. A francia nagydíjon a Toyoták már az időmérőn is jól mentek: Trulli a 4. helyről rajtolhatott, és a futamon 3 év után újra dobogóra állhatott, annak harmadik fokára. Az utolsó körökben szépen tartotta maga mögött Heikki Kovalainent. Bronzérmével az egyéni világbajnokság 7. helyére jött föl. A brit nagydíjon a 14. helyre kvalifikálta magát. A versenyen a 7. helyre tudott feljönni. Németországban a 4. helyről indult, de csak 9. lett. Egy hungaroringi és egy valenciai pontszerzés után három pont nélküli verseny következett: Belgiumban 16. Olaszországban 13. lett, Szingapúrban technikai probléma miatt kiesett (mindössze másodszor nem ért célba a szezonban). A japán nagydíjon, pályafutása 200. versenyén 5. lett. Kínában a 7. helyről indulhatott, de már a 3. körben ütközött és kiesett. A szezonzárón meglepetésre megszerezte a második rajthelyet, hátrébb vetve a világbajnoki címért küzdő Lewis Hamiltont. A változó körülmények között nem tudta tartani az élmezőny tempóját és nyolcadikként fejezte be a futamot. A verseny előtt még Sebastian Vettellel azonos pontszámmal állt, de utóbbi előtte végzett, így egy helyet visszacsúszott az összetettben.
Barcelonában